b'\n_START_ARTICLE_\nDebian\n_START_SECTION_\nSavyb\xc4\x97s\n_START_PARAGRAPH_\nDebian operacin\xc4\x97 sistema yra skirta pla\xc4\x8diam naudojimui \xc4\xafvairaus tipo kompiuteriuose, ypa\xc4\x8d paplitusi serveriuose, taip pat pla\xc4\x8diai naudojama ir asmeniniuose kompiuteriuose.\n_START_SECTION_\nGrafin\xc4\x97 aplinka\n_START_PARAGRAPH_\nDebian naudotojai gali rinktis i\xc5\xa1 keli\xc5\xb3 grafini\xc5\xb3 aplink\xc5\xb3, pagrindin\xc4\x97s yra GNOME, KDE ir XFCE grafin\xc4\x97s aplinkos. Tuo pa\xc4\x8diu metu galima \xc4\xafdiegti ir kelias patinkan\xc4\x8dias grafines aplinkas. Taip pat yra sukurti operacin\xc4\x97s sistemos CD/DVD atvaizd\xc5\xbeiai, specialiai pritaikyti tam tikroms grafin\xc4\x97ms aplinkoms, kad vartotojas gal\xc4\x97t\xc5\xb3 rinktis labiausiai poreikius atitinkant\xc4\xaf variant\xc4\x85.\n_START_SECTION_\nDiegimas\n_START_PARAGRAPH_\nDebian sistemos diegimas vykdomas i\xc5\xa1 savaime pasikraunan\xc4\x8dios kompaktin\xc4\x97s plok\xc5\xa1tel\xc4\x97s. Standarti\xc5\xa1kai diegimo programa pasileid\xc5\xbeia grafin\xc4\x97je aplinkoje, nors pradiniame meniu galima pasirinkti ir diegim\xc4\x85 tekstin\xc4\x97je aplinkoje. Yra ir neoficialus LiveCD variantas, kur prie\xc5\xa1 diegimo proces\xc4\x85 u\xc5\xbekraunama i\xc5\xa1 esm\xc4\x97s visi\xc5\xa1kai funkcionuojanti operacin\xc4\x97 sistema.'